དེ་ནས་སྟག་མཆོང་གྲབས་བྱེད་སྐབས།སྤལ་བས་མྱུར་དུ་སྟག་གི་རྔ་མ་ལ་སོ་རྒྱབ་ནས་བཟུང་།སྟག་ཆུའི་ཕར་ཁར་མཆོངས་ཏེ་ང་རྒྱལ་དང་ལྡན་པའི་ངང་ཁ་ཕྱིར་འཁོར་ནས་སྤལ་བ་ལ་སྟ་སྐབས།སྤལ་བ་གར་སོང་མེད་པར་གྱུར་།དེ་ནས་སྤལ་བ་སྟག་གི་སྔོན་ལ་བསླེབས་ནས།ཁྱོད་ཅི་ལ་ལྟ་བ་ཡིན་ཞེས་འདྲི་སྐབས།སྤལ་བ་རང་གི་སྔོན་དུ་ཐོན་ཡོད་པ་སྟག་གིས་ད་བཟོད་མཐོང་བ་དང་།སྟག་ཧ་ལས་པར་གྱུར།སྤལ་བས།ད་རེས་ཁྱོད་ཕམ་སོང་།བདག་ལ་རྒྱལ་ཁ་ཐོབ་བྱུང།ད་དུང་ཡང་ངེད་གཉིས་མཆིལ་མ་འཕེན་པར་འགྲན་སྡུར་བྱེད་ཀྱི་ཡིན།སུ་ཞིག་གིས་མཆིལ་མ་རྒྱང་རིང་དུ་འཕེན་ཐུབ་ན་དེ་རྒྱལ་བ་ཡིན་ཞེས་ཟེར།སྟག་གིས་ངས་ཅི་ཡང་ཟས་མེད་པས་ང་ལ་མཆིལ་མ་འཕེན་རྒྱུ་མེད་ཟེར་བ་ན།སྤལ་བས་དེ་མ་ཐག་མཆིལ་མ་འཕངས་པ་ན།སྟག་ཅི་བྱ་རྟོལ་མེད་དུ་གྱུར།སྟག་གིས་སྤལ་བའི་མཆིལ་མའི་ནང་དུ་ལྟ་སྐབས་སྟག་སྤུ་ཁ་ཤས་འདུག་པ་མཐོང་སྟེ་ཅིའི་ཕྱིར་ཁྱོད་ཀྱི་མཆིལ་མའི་ནང་དུ་སྟག་གི་སྤུ་འདུག་ཅེས་དྲིས།སྦལ་བས་སྤོབས་པ་ཆེན་པོ་སྒོ་ནས་ཁ་སང་ངས་སྟག་ཅིག་བསད་དེ་ཟོས་པ་ཡིན་ཅེས་བཤད་པ་ན།སྟག་སྐྲག་ཐག་ཆོད་དེ་བྲོས་སོང་།